Názov vyhlasovateľa: Mesto Leopoldov

Adresa : Hlohovská cesta 104/2, 920 41 Leopoldov

IČO: 00 312 703

Názov zákazky: Názov zákazky: Výstavba domu sociálnych služieb v Leopoldove

Referenčné číslo:   OA22LEO027

Vestník VO: 20936 - WYP

Vestník č. : 94/2022 - 20.04.2022

**VEC**

**Žiadosť o vysvetlenie – odpoveď č. 4**

**Otázka č. 1:**

Vo výkaze výmer *„LEO\_RP\_SO06-\_----\_---\_V\_000-VV\_Hlbkove zemne vrty.xls“* podľa nášho názoru chýba položka na kontajnery pre riadený odvod vyvŕtaného materiálu a vody. Taktiež chýbajú položky na odvoz a poplatok za uskladnenie vyvŕtaného materiálu.

**Žiadame obstarávateľa o stanovisko, prípadne doplnenie výkazu výmer.**

**Odpoveď:**

*V SO 06 – Hĺbkové zemné vrty sa jedná o požiadavku verejného obstarávateľa na realizáciu funkčného systému geotermálnych vertikálnych zemných vrtov. Uchádzač ocení zemný vrt s definovanými parametrami charakterizovaný ako komplet, resp. jeho realizáciu vrátane všetkých súvisiacich prác, ktoré potrebuje vykonať pre zrealizovanie funkčného celku tak, aby v procese realizácie nevznikla požiadavka na práce navyše. Materiál a práce, ktoré potrebuje uchádzač dodať a zrealizovať, aby zabezpečil funkčný celok sú súčasťou dodávateľskej, t.j. výrobnej dokumentácie zhotoviteľa. Verejný obstarávateľ požaduje ocenenie jednotlivých položiek – napr. geotermálnych vertikálnych zemných vrtov ako súboru tak, aby boli funkčné a aby sa zrealizovaním uvedenej časti zabezpečila funkčnosť stavby ako celku. Výkaz výmer je doplnkovým materiálom k projektovej dokumentácii.*

**Otázka č. 2:**

Vo výkaze výmer *„LEO\_RP\_SO06-\_----\_---\_V\_000-VV\_Hlbkove zemne vrty.xls“* v časti zemné práce majú výkopy rýh uvedenú hĺbku 800m. Zrejme sa jedná o preklep.

**Opraví obstarávateľ textové znenie týchto položiek?**

**Odpoveď:**

*Áno, ide o preklep, výkopy rýh vo výkaze výmer SO 06 na riadkoch č. 47-49 majú navrhovanú hĺbku 800 mm. Priložený upravený výkaz výmer.*

**Otázka č. 3:**

Vo výkaze výmer *„LEO\_RP\_SO06-\_----\_---\_V\_000-VV\_Hlbkove zemne vrty.xls“* chýbajú/sú nevhodne uvedené merné jednotky. V stĺpci „C“ sú uvedené ako „kpl / ks“, avšak napr.:

- pri položke „Ø 40 x 3,7 mm- PE 100, SDR 11, PN 16“ je množstvo 480. Zrejme sa však jedná o 480metrov, nie kusov, ani kompletov

-pri položke „potrubie PE-GT Ø90 x 5,4 - PE 100, PN 10, tyč 6 m“ je množstvo 18. Jedná sa o 18ks šesť metrových tyčí, alebo o 18metrov celkovo, alebo 18kpl?

-pri výkopoch rýh predpokladáme, že sa jedná o metre bežné = ?

- pri položke „komplexná vykurovacia skúška“ je uvedené množstvo 72. Zrejme sa jedná o hodiny, nie kusy, ani komplety – atď.

**Nie je to z výkazu vôbec jasné. Opraví/doplní obstarávateľ merné jednotky podľa správnosti tak, ako majú byť?**

**Odpoveď:**

*Vo výkaze výmer SO 06 boli informatívne doplnené merné jednotky položiek. V prípade všetkých položiek vo výkaze výmer sa jedná o komplet / súbor so všetkými súvisiacimi montážnymi prácami a prácami nadväzujúcimi na položky tak, aby uchádzač zrealizoval funkčný celok (viď aj odpoveď na Otázku č. 1 tohto zoznamu). Napr. v prípade položky „Geotermal response test – test tepelnej odozvy vrtu“ ide o zrealizovanie kompletného testu s vyhodnotením položiek a záverečným elaborátom tak, aby potvrdil projektovanú dĺžku vrtov alebo zadefinoval požiadavku na úpravu dĺžky vrtov (skrátenie, predĺženie).*

**Otázka č. 4:**

Vo výkaze výmer *„LEO\_RP\_SO06-\_----\_---\_V\_000-VV\_Hlbkove zemne vrty.xls“*sa nachádzajú v časti „HZS“ rovnaké položky a v rovnakých množstvách ako vo výkaze „*LEO\_RP\_SO01-\_E145\_---\_V\_01N-VV\_HSO UK+Chladenie.xls*“. Jedná sa o:

* komplexná vykurovacia skúška (množstvo 72)
* vyregulovanie systému UK (množstvo 64)
* preplach systému vodou (množstvo 2)
* revízne správy (množstvo 1)

**Nejedná sa o duplicitné položky? Žiadame obstarávateľa o stanovisko, prípadne o opravu výkazu/výkazov výmer.**

**Odpoveď:**

*Je potrebné oceniť položky v zmysle vo verejnom obstarávaní predložených výkazov výmer.*